  Майя Бывальцева Матэктӥсь шутэтскон нуналъёсы Удмуртиын температура ӧжыт лэзькоз. Со сярысь улосвыл Гидрометцентрлэн пресс-службаез ивортэ. 10-тӥ пӧсьтолэзе элькунын интыосын, нырысь ик шундыпуксён палась ёросъёсын, зороз, кытын ке гудыръялоз, йӧ уськытоз. Вуоно уе озьы ик интыосын зороз, бус вӧлскыны быгатоз. Кӧснуналэ но арнянуналэ зорыны кулэ ӧвӧл шуыса чаклало. Температура кӧня ке лэзькоз, но та вакытлы эсэпъёслэсь вылӥын возиськоз. Ӵуказе нуназе омыр 22-27 градусозь шуналоз, 12-тӥ пӧсьтолэзе – 24-29 градусозь Удмуртиысь Гидрометцентрлэн пресс-службаезНырысь-валысь чакланъёсъя, вуоно арня кутсконын лымшорысь шуныт омыр вуэмен, нуназе Удмуртиын +30…+33 градусозь пӧсь кариськоз.  Тегъёс: Гидрометцентр Удмуртия куазь гужем  